CELEX: 62012TN0342
Language: fi
Date: 2012-08-01 00:00:00
Title: Asia T-342/12: Kanne 1.8.2012 — Fuchs v. SMHV — Les Complices (tähti)

29.9.2012   
            
            
               FI
            
            
               Euroopan unionin virallinen lehti
            
            
               C 295/28
            
         Kanne 1.8.2012 — Fuchs v. SMHV — Les Complices (tähti)
   (Asia T-342/12)
   2012/C 295/51
   Kannekirjelmän kieli: englanti
   
      Asianosaiset
   
   
      Kantaja: Max Fuchs (Freyung, Saksa) (edustaja: asianajaja C. Onken)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Les Complices SA (Montreuil-sous-Bois, Ranska)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) viidennen valituslautakunnan asiassa R 2040/2011-5 8.5.2012 tekemä päätös on kumottava,
            
         
               —
            
            
               väite nro 1299967 on hylättävä kokonaisuudessaan, ja
            
         
               —
            
            
               vastaaja ja vastapuoli valituslautakunnassa on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: kantaja
   
      Haettu yhteisön tavaramerkki: mustaa tähteä esittävä kuviomerkki luokkiin 18, 24 ja 25 kuuluvia tavaroita varten — yhteisön tavaramerkiksi rekisteröimistä koskeva hakemus nro 5588694
   
      Sen tavaramerkki- tai merkkioikeuden haltija, johon väitemenettelyssä on vedottu: vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: mustan ympyrän sisällä olevaa valkoista tähteä esittävän kuviomerkin rekisteröinti nro 632232 yhteisön tavaramerkiksi luokkiin 3, 9, 14, 16, 18, 20, 24 ja 28 kuuluvia tavaroita varten; mustan ympyrän sisällä olevaa valkoista tähteä esittävän kuviomerkin rekisteröinti nro 1579557 ranskalaiseksi tavaramerkiksi luokkaan 25 kuuluvia tavaroita varten
   
      Väiteosaston ratkaisu: Väitteen hyväksyminen tiettyjen kyseessä olevien tavaroiden osalta.
   
      Valituslautakunnan ratkaisu: Väitteen hylkääminen.
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohdan rikkominen.